Земљотрес у североисточном Минданау (2017)
Земљотрес у североисточном Минданау (такође и Земљотрес у Суригау и Земљотрес на острву Динагат) догодио се 10. фебруара 2017. у 10:03 часова по локалном времену недалеко од обале острва Минданао на Филипинима, у провинцији Северни Суригао. Према скали Филипинског института за вулканологију и сеизмологију, потрес је био разоран (7. степен) . Слични земољтреси погодили су ову област 1879. и 1893. године.

Потрес 
Земљотрес је забележен 10. фебруара 2017. године у 10 часова, 3 минута и 42 секунде према локалном времену. Епицентар земљотреса био је на 16 km северозападно од Суригао Ситија. Земљотрес је био тектонског порекла. Пацифички центар за упозоравање на цунами није издао никакво упозорење.

Утицај 
Према извештају филипинског Министарства за социјалну заштиту и развој, најмање 300 кућа у провинцији Северни Суригао је оштећено након земљотреса. У најмање 11 градова у околини осетио се потрес, а дошло је и до прекида у снабдевању електричном енергијом.

Последице 
Власти града Суригао Сити прогласили су стање природне катастрофе 11. фебруара 2017. године. Цивилно ваздухопловство на Филипинима је суспендовало све летове за и из града, због штете које су претрпеле аеродромске писте. До 14. фебруара регистровано је најмање 140 афтершокова, а од последица земљотреса страдало је осам особа, уз 202 повређених.

Референце

Спољашње везе 
 6 dead, over 100 hurt in magnitude-6.7 Surigao quake 

Минданао
Филипини